राजाखेड़ा
राजाखेड़ा (Rajakhera) भारत के राजस्थान राज्य के धौलपुर ज़िले में स्थित एक नगर है। यह उत्तर प्रदेश की सीमा के पास बसा हुआ है। धौलपुर और आगरा इसके सबसे समीपी रेलवे स्टेशन हैं और दोनों ही राजाखेड़ा से 36 किमी दूर हैं। इस क्षेत्र में उटंगन नदी राजस्थान और उत्तर प्रदेश की राज्य सीमा निर्धारित करती है और यह राजाखेड़ा और आगरा के बीच बहती है। इस नदी को गम्भीर नदी के नाम से भी जाना जाता है।